הוועדה המיוחדת לפניות הציבור, כנסת 17, פרוטוקול מספר 127, 2008-10-29 09:30

סופה לנדבר: בוקר טוב.

סופה לנדבר: אנחנו נתחיל את הישיבה התשיעית במספר בקשר למכרז ולחקיקה על בית החולים באשדוד.

סופה לנדבר: גיל, אנחנו צריכים לשמוע ממך את הדיווח על מה שהתרחש בחודשים שאנחנו היינו כנראה בפגרה.

סופה לנדבר: מישהו היה בפגרה ומישהו עבד בשטח.

גיל שבתאי: אני לא זוכר מתי היה הדיווח האחרון.

גיל שבתאי: אני רואה כאן 14 ביולי, זה היה הדיון האחרון.

גיל שבתאי: נראה לי בערך בתקופה הזאת אנחנו פרסמנו את ההליך.

גיל שבתאי: אני לא זוכר אם זה היה לפני או קצת אחרי אבל אז הקמנו התחלנו בתהליך של המיון המוקדם.

גיל שבתאי: יש התעניינות בהליך המוקדם.

גיל שבתאי: מספר גופים ביקשו את המסמכים.

גיל שבתאי: התחילו לשאול את הוועדה שאלות.

גיל שבתאי: במהלך הדרך גם התבקשו דחיות מכל מיני גופים.

גיל שבתאי: נתנו דחיות.

גיל שבתאי: היתה תקופת החגים שגם מצאה אותנו נותנים תקופה יותר ארוכה בדחיות.

גיל שבתאי: כרגע המועד הנוכחי לסיום הליך המיון המוקדם הוא 20 בנובמבר 2008 , לקראת סוף החודש הבא שהוא גם מועד האחרון לשאלת שאלות שזה לדעתי עד סוף השבוע.

גיל שבתאי: גם פה התקבלו לאחרונה התקבלו בקשות לבצע איזושהי דחייה קצרה נוספת.

גיל שבתאי: הוועדה תראה אם היא רוצה לדחות.

גיל שבתאי: כנראה שאנחנו נדחה בעוד מספר ימים כדי לאפשר לעוד גופים לשאול שאלות כדי שהמכרז יהיה טוב יותר ויאפשר לאותם גופים להשתתף בהליך המיון המוקדם.

גיל שבתאי: שזה יסתיים בסוף נובמבר אנחנו נקבל את ההצעות.

גיל שבתאי: בתחילת דצמבר יש תהליך של בדיקת ההצעות שיתקבלו, הליך שבדרך כלל לוקח חודש עד חודש וחצי ומיד עם סיום ההליך הזה מתפרסם המכרז.

גיל שבתאי: כמובן אנחנו במקביל עובדים על מסמכי המכרז שהם עוד פעם ככל שאנחנו מעמיקים ויורדים לפרטים להקים בית חולים זה לא דבר פשוט.

גיל שבתאי: יש הרבה מאוד שאלות שעולות, גם בהיבט המקצועי, גם בהיבטים הפיננסים אבל אנחנו נמצאים בשלב מתקדם של כתיבת המסמכים כך שאנחנו מאמינים שכשיסתיים של השלב המוקדם ויסתיימו שלב הבדיקות שלו אנחנו מיד נוכל לפרסם את המכרז עצמו.

גיל שבתאי: אנחנו נהיה מוכנים עם המכרז מיד עם סיום הבדיקות.

גיל שבתאי: הליך מכרז לוקח חודשיים, שלושה, ארבעה.

סופה לנדבר: תשמע גיל, אני רוצה לדעת את התאריכים יותר מדויקים.

סופה לנדבר: זה הכול סחור סחור.

סופה לנדבר: אנחנו נכנסים למערכת בחירות ואני מאוד לא רוצה שאנחנו נעמוד במצב שדיברנו גבוה גבוה ונפלנו נמוך נמוך.

גיל שבתאי: הרכבת של המכרז יצאה לדרך.

גיל שבתאי: אנחנו פרסמנו את ההליך של המיון המוקדם.

גיל שבתאי: יש תהליך שאותו מנהלת ועדת מכרזים, חברים בה גם אנשים ממשרד הבריאות, גם אנשים ממנהל מקרקעי ישראל, גם אנשים ממשרד האוצר.

גיל שבתאי: היא מנהלת את התהליך.

גיל שבתאי: התהליך הזה אמור להגיע לסיומו כמו שאמרתי ב-2009.

גיל שבתאי: אני מקווה.

גיל שבתאי: אז ייבחר זוכה.

סופה לנדבר: לא בראשון באפריל.

גיל שבתאי: שוב המכרז יצא לדרך.

גיל שבתאי: אני למשל מנהל את המכרז להתפלת מי ים באזור אשדוד.

גיל שבתאי: תמיד יש דחיות.

גיל שבתאי: לוחות הזמנים המקוריים נדחים בחודש חודשיים שוב פעם כדי לאפשר לכמה שיותר אנשים להתמודד במכרז.

גיל שבתאי: זה טוב יותר.

גיל שבתאי: שווה במכרזים כאלה לעשות את הדברים יסודי כדי שלא ניכשל בסופו של דבר במכרז ושבסופו של דבר יהיה זוכה שיקים בית חולים טוב, מהר.

סופה לנדבר: אתה אומר באפריל יצא מכרז.

גיל שבתאי: לא.

גיל שבתאי: לא. לא.

גיל שבתאי: אני אמרתי שבאזור ינואר אנחנו נפרסם את המכרז.

גיל שבתאי: כעבור שלושה ארבעה חודשים בממוצע, שוב, אי אפשר לדעת, יש כאן שאלות, דברים ששואלים אותנו במהלך הדרך, זה לא הרבה יותר מזה.

סופה לנדבר: לא, אבל בזמן שהוא יוצא בינואר, כן?

גיל שבתאי: כן.

גיל שבתאי: זו ההערכה שלי כרגע.

גיל שבתאי: שוב פעם חייבים לתת זמן.

גיל שבתאי: גם כשפרסמנו את הליכי המיון המוקדם אנחנו כתבנו את ההערכות שלנו מה יהיו לוחות הזמנים.

גיל שבתאי: אנחנו דיברנו על דצמבר.

גיל שבתאי: היום אנחנו מדברים על ינואר.

גיל שבתאי: אלה דברים בתהליכים טבעיים בכל מכרז בטח מכרז בסדר גודל כזה ומכרז בסדר גודל גדול והמכרז הוא גם מורכב, להקים בית חולים, נראה לי כמה שנים קיים בית חולים?

גיל שבתאי: נראה לי כמה דורות.

גיל שבתאי: תהליך מורכב.

גיל שבתאי: גם אנחנו לומדים אותו, גם משרד הבריאות לומד אותו.

גיל שבתאי: יש הרבה מאוד שאלות שעולות על הפרק.

סופה לנדבר: משרד הבריאות צריך ללמוד את זה?

סופה לנדבר: עד כה הם לא למדו שום דבר?

סופה לנדבר: מה?

סופה לנדבר: אין בתי חולים במדינת ישראל?

סופה לנדבר: מה אתם עכשיו בכיתה א' או בכיתה ב'?

גיל שבתאי: הניסיון הוא גדול אבל כשמתרגמים את הדברים למכרז וכשאנחנו צריכים לחשוב איך אנחנו כותבים את הדרישות בתוך המכרז אלה דברים מורכבים.

גיל שבתאי: אנחנו עובדים במקביל.

גיל שבתאי: אנחנו לא מחכים עד שיסתיים שלב המיון המוקדם ואז מתחילים לעבוד על מסמכי המכרז.

גיל שבתאי: כבר עכשיו יש ישיבות שיושבות על זה.

סופה לנדבר: ובגלל זה בסיכום שנתי של שנת פעילות אנחנו הודענו לך על פעילות.

סופה לנדבר: אני חושבת שמגיע לך בגלל שאתה מתייחס לזה ברצינות ואנחנו מאמינים שבחודש אפריל נשמע כבר על הזוכה.

סופה לנדבר: כבוד ראש העיר בבקשה.

צבי צילקר: אני דווקא רוצה להתחיל ממתקן ההתפלה כי זו הדוגמה איך לא צריך לעבוד.

צבי צילקר: סליחה שאני אומר את זה.

צבי צילקר: יש אישור עקרוני למתקן ההתפלה באשדוד למאתיים חמישים מיליון קוב.

צבי צילקר: אנחנו ביקשנו שיאשרו את כל המאתיים חמישים מיליון ואחרי זה יגזרו לפי החלטת ממשלה.

צבי צילקר: יש ממשלה, אני לא חולק עליה.

צבי צילקר: מחמישים זה הגיע כבר למאה.

צבי צילקר: אמרתי החליטו מאה יהיה מאה.

צבי צילקר: בינתיים המדינה בלי מים.

צבי צילקר: זה לא עניין של אשדוד כי זה מעט פרנסה.

צבי צילקר: זה מעט מיסים.

צבי צילקר: עכשיו אני דואג למדינה.

צבי צילקר: בתהליכים שאתם הולכים ככה חמש שנים, דרך אגב אשוגן התחילה להתפיל מים באשדוד לפני 35 שנה.

צבי צילקר: אין פה המצאת גלגל.

צבי צילקר: היום כבר יודעים איך עשו את זה במקומות אחרים, לפחות בשני מקומות אחרים.

צבי צילקר: יודעים איך לעשות את זה.

צבי צילקר: אני לא מבין מה הבעיה.

צבי צילקר: ישנם יזמים עומדים בתור, חברת חשמל גם כן היתה מוכנה.

צבי צילקר: פוחדים שחברת החשמל תשים יד על השאלטר.

צבי צילקר: אבל אני מסביר לכם אלה דברים לאומיים שהמדינה זקוקה להם היום ומהר ודחוף.

צבי צילקר: עכשיו אני רוצה לעבור לבית החולים.

צבי צילקר: לפי דעתי המכרז הראשון שבו בדקתם מוכנות מה שאתם קוראים ניגשו שלושה גורמים.

צבי צילקר: לא צריכים שיהיו עשרה רופאים בשביל שיקימו בית חולים.

צבי צילקר: לדעתי כל השלושה היו כשרים וכל השלושה היו גם מוכנים ללכת ביחד.

צבי צילקר: ולדעתי היו צריכים לתת להם הוראה להתחיל לעבוד.

צבי צילקר: זו דעתי.

צבי צילקר: אבל מה, הסכמנו שתוציאו עוד מכרז אחד.

צבי צילקר: והמכרז הזה הוא גם כן בשני שלבים.

צבי צילקר: אני רוצה להגיד לכן שלפני 10 או 12 שנה לא ידעתי את החומר.

צבי צילקר: היתה אלי פניה, זה היה דווקא זה שהתחיל להקים את בית החולים, שטרית קוראים לו, או אני לא זוכר איך קוראים לו.

צבי צילקר: להביא בית חולים של 300 מיטות ולהרכיב אותו כמו לגו.

צבי צילקר: בונים בעולם הגדול בתי חולים.

צבי צילקר: אנחנו יכולים להמציא את הגלגל?

צבי צילקר: אנחנו משרד הבריאות היחידי בעולם?

צבי צילקר: מה יש עוד ללמוד וללמוד וללמוד?

צבי צילקר: אני לא מבין.

צבי צילקר: אתם קבעתם את כל הכללים לפני כבר, אתם זה מדינת ישראל, אתם זה משרד הבריאות.

צבי צילקר: קבעו בדיוק מה צריך להיות.

צבי צילקר: אנחנו לא יודעים מה זה 36 מיטות זה ו-36 מיטות זה.

צבי צילקר: מה יש עוד ללמוד?

צבי צילקר: גודל המיטות?

צבי צילקר: הרוחב שלהן?

צבי צילקר: אני אומר את זה קצת בציניות.

צבי צילקר: כל הזמן אתם לומדים.

צבי צילקר: מה יש ללמוד?

צבי צילקר: מדוע שלא להודיע פה רבותיי באפריל יש הוראת ביצוע?

צבי צילקר: הצעתי להגדיל, ישור השטח יכול לקחת שלושה, ארבעה, חמישה חודשים כשהמדינה תקבל את ההכנסות מפינוי החולות מישור השטח כי זה זהב.

צבי צילקר: חבר'ה יגנבו שם חולות.

צבי צילקר: והמדינה הזו תכניס את זה לקרן בית החולים.

צבי צילקר: מאוד פשוט.

צבי צילקר: אני לא מציע משהו שהוא לא סביר ולא הגיוני להתחיל במדידות היום.

צבי צילקר: למה אחרי זה כשיבוא הקבלן הוא עכשיו יתחיל במדידות בעוד 4 חודשים?

צבי צילקר: מה הבעיה?

צבי צילקר: אני לא מבין.

צבי צילקר: מה הדברים האלה לא הגיוניים?

צבי צילקר: אתם בעלי ניסיון.

צבי צילקר: אתם יודעים.

צבי צילקר: אם זה היה המכרז היחידי של מדינת ישראל עושה מילא.

צבי צילקר: מה חוסר ההיגיון בהתחלת מדידה היום?

צבי צילקר: התושבים יצאו מפה, יגידו, התחילו למדוד את השטח לבית החולים.

צבי צילקר: מנהל מקרקעי ישראל יש לו את השיטות.

צבי צילקר: אני לא רוצה שזה יהיה בידיים זרות.

צבי צילקר: המדינה תיישר את הקרקע.

צבי צילקר: מישהו אחר לא יגע בזה.

צבי צילקר: בכסף הזה נכניס את זה כבר לקרן.

צבי צילקר: יש כבר, הרי הכסף מגיע מכל ההכנסה של המדינה הוא מגיע אליכם נכון?

צבי צילקר: הכסף הזה נכנס כבר לקרן.

צבי צילקר: זה 30 מיליון, 40 מיליון, 50 מיליון.

צבי צילקר: נחסוך את הזמן.

צבי צילקר: הכסף הזה ישכב.

צבי צילקר: הדולר ייחלש השקל יתחזק.

צבי צילקר: נעשה דברים , הייתי אומר, בכל עיירה בישראל כבר יודעים לעשות אותם.

צבי צילקר: אז אנחנו ראשי הערים לא יודעים לבנות בתי חולים כי לא בנינו.

צבי צילקר: אף ראש עיר עוד לא בנה בית חולים.

סופה לנדבר: זה גם לא תפקיד של ראש העיר.

צבי צילקר: זה גם לא תפקיד\

צבי צילקר: , זו גם לא אחריות שלו.

צבי צילקר: התושבים מבינים שנבחרי הציבור הם הכתובת והוועד הציבורי גם מבין את זה.

צבי צילקר: בצדק.

צבי צילקר: ראש העיר צריך לצעוק לחבריו וחבריו צריכים לצעוק בשם כולם.

צבי צילקר: כי זה אחד התפקידים שלנו אולי לא לבנות אבל אחד התפקידים שלנו הוא לצעוק בשם כולם.

צבי צילקר: אני מאוד מבקש שהתאריכים יהיו כפי שביקשה סופה שהם יהיו יותר ברורים ועוד פעם תיקחו בחשבון שהיתה הזדמנות לתת לאחד מהשלושה או לכל השלושה ביחד להתחיל.

צבי צילקר: דבר נוסף אני מבקש שיהיה רשום בפרוטוקול, שברור לנו, האם לאותם שלושה שניגשו שמורה הזכות ללכת או זה רק לקופות חולים?

צבי צילקר: אני הבנתי ממך שגם השלושה האלה אם הם יעמדו בתנאים הם יכולים לגשת למכרז.

צבי צילקר: אני לא יודע איזה תנאים.

צבי צילקר: אם אתה עושה לי בראש לא.

צבי צילקר: אז תסביר מה אמרת אחרת.

גיל שבתאי: תהליך המיון המוקדם נעשה כשהמציע או קבוצה, זה לא חייב להיות מישהו אחד, למשל זה יכול להיות קבוצה שמורכבת מחברת נדל"ן או מישהו שיש לו ניסיון מקצועי בתחום הבריאות, מקופת חולים, זה יכול להיות אבל הגוף הזה שנכנס למכרז צריך שיהיה לו את כל הדיסיפלינות: שיהי לו ניסיון בבנייה, או שהוא יביא מישהו שיודע לבנות את בית החולים, שיהיה לו ניסיון בתחום הבריאות, שהוא ניהל בית חולים, כל הדברים האלה כתובים בתוך מסמכי המיון המוקדם.

גיל שבתאי: אני גם אמרתי שכל אחד מהם בנפרד עומד בתנאי הסף שאנחנו קבענו בתוך המכרז.

סופה לנדבר: הם יכולים בעצם לקחת מומחים.

גיל שבתאי: מי שיש לו ניסיון בבית חולים בניהול מחלקה גדולה בעשר שנים, אני לא זוכר את כל הפרטים שכתבנו שם.

צבי צילקר: אם בנק הפועלים יחליט ללכת למכרז הזה והוא יציג שיש לו את פרופסור שאשא מצד אחד לדוגמה ויש לו את חברת סולל בונה שכבר לא קיימת מצד שני, ועוד.

גיל שבתאי: משהו כזה כן.

צבי צוקר: התשובה היא כן.

גיל שבתאי: שוב התנאים מפורטים בתוך המכרז.

גיל שבתאי: כל דיסיפלינה כתוב מה הן דרישות המינימום.

סופה לנדבר: גיל תגיד לי, בגלל זה אורך יותר מדי חודשים ואתם ממשיכים ללמוד עד כמה שאני הבנתי, מה למדתם עד כה?

סופה לנדבר: משהו חדש?

סופה לנדבר: מה היה בשאלות של האנשים שהתעניינו במכרז?

סופה לנדבר: מה היה חדש שאתם לא למדתם לפני זה?

גיל שבתאי: לא.

גיל שבתאי: זה לא חדש.

גיל שבתאי: מה שקורה בתהליך כזה שמתבקשות שאלות הבהרה.

גיל שבתאי: למה התכוונתם שקבעתם תנאי סף כזה וכזה?

גיל שבתאי: למה התכוונתם לככה וככה וככה?

גיל שבתאי: האם שכתבתם חברת אם זה יכול להיות גם חברת אחות שיש לה 51%?

גיל שבתאי: אני לא נכנס לכל הפרטים.

גיל שבתאי: לא יודע.

גיל שבתאי: נדמה לי שאולי פרסמנו את זה אפילו בעיתון את כל השאלות ואם לא אז אנחנו יכולים לפרסם.

גיל שבתאי: זה לא סוד.

גיל שבתאי: אלה דברים שקורים באופן טבעי בתוך מכרז וקבוצות צריכות זמן כדי להתארגן למכרז בסדר גודל כזה.

גיל שבתאי: הן רוצות לבחון אם הן רוצות לגשת.

סופה לנדבר: כמה קבוצות התעניינו עד כה?

גיל שבתאי: אני לא יודע כמה יש.

גיל שבתאי: יש מספר קבוצות.

גיל שבתאי: אני לא רוצה להיכנס פה.

גיל שבתאי: יש מספר קבוצות שרכשו את המסמכים.

סופה לנדבר: כמה עוד יהיו?

גיל שבתאי: כל הזמן אפשר לרכוש את המסמכים עד לשלב מסוים אפשר לרכוש את המסמכים.

גיל שבתאי: לא יודע מה יהיה בסוף.

גיל שבתאי: לא יודע כמה יגשו, שניים, שלושה, אחד, לא יודע.

גיל שבתאי: אנחנו נדע הכול ביום שיגישו לנו את המעטפות.

צבי צילקר: אני בזמנו הזכרתי את זה להתחיל להכין מחלקות לפי תנאי משרד הבריאות כמובן גם במרכז הרפואי שישנו.

צבי צילקר: שתהיה האופציה הזו.

צבי צילקר: למה לחכות 4 שנים עד שהבניין ייגמר.

גיל שבתאי: זה לא רלוונטי למכרז.

סופה לנדבר: שאלות?

יהודה רון: אם היזם שיזכה במכרז להקמת בית החולים יחליט שהוא רוצה במסגרת הפרויקט הזה להקים מחלקות במבנה של אלעד, הוא יעמוד בכל הדרישות בסדר.

צבי צילקר: בתנאי שיעמוד בתנאים כי זה בריאות.

543: ההערה היא תמיד יש לנו הרגשה שאתם לא לגמרי איתנו בכל התהליך הזה מנסים להרוויח זמן, אתם מנסים אולי זה יהיה במקום אחר.

גיל שבתאי: מאיפה זה עולה הרושם הזה?

543: יצאתם למכרז נדמה לי ביולי.

543: היה אמור להסתיים בסוף ספטמבר.

גיל שבתאי: הוא היה אמור להסתיים בסוף ספטמבר.

גיל שבתאי: נכון אתה צודק.

543: פתאום אתם מאריכים את זה.

גיל שבתאי: כי התבקשנו.

גיל שבתאי: פנו אלינו אנשים מתמודדים וביקשו שנדחה.

543: מי פנה?

גיל שבתאי: אני לא רוצה להיכנס פה למי ומה.

גיל שבתאי: לא המצאנו את הפניות לוועדה של דחיית מועד ההגשה בחודש או חודש וחצי.

גיל שבתאי: תאמין לי.

543: היזמים הם ביקשו?

גיל שבתאי: כן.

גיל שבתאי: אבל שוב אלה תהליכים שקורים בכל מכרז, בוודאי במכרזים בסדר גודל כזה.

גיל שבתאי: כל מכרז.

543: למה זה צריך להימשך?

גיל שבתאי: אני מעריך שמכרז בסדר גודל כזה להריץ אותו לוקח בין שלושה לארבעה חודשים.

גיל שבתאי: זו ההערכה שלי.

גיל שבתאי: לא פחות משלושה חודשים ואני מקווה שלא יותר מארבעה חודשים.

גיל שבתאי: זה הזמן להתארגן כדי להגיש הצעה רצינית להקמת בית חולים.

גיל שבתאי: אנחנו רוצים באמת לחזור למה שהיה פה לפני שבע או שמונה שנים שאף אחד לא ניגש למכרז?

גיל שבתאי: עכשיו אנחנו רוצים.

גיל שבתאי: אנחנו רוצים לעשות מכרז שבסופו של דבר יהיה זוכה טוב שיבנה את בית החולים.

גיל שבתאי: זה ייקח עוד חודש, עוד חודשיים עוד שלושה שווה לחכות את זה בשביל שיהיה בית חולים ל-50 שנה.

יהודה רון: רק הערה אחת.

יהודה רון: אם אני לא טועה לפני מספר ימים היתה פנייה של אחד מאלה שרכשו.

יהודה רון: עוד שאלת הבהרה.

יהודה רון: עכשיו ממש לפני יומיים.

גיל שבתאי: אמרתי את זה.

543: זה כולל את הקבוצות שניגשו?

גיל שבתאי: אני לא רוצה להיכנס שוב פעם.

גיל שבתאי: חלק מאלה שניגשו רכשו את מסמכי המכרז.

גיל שבתאי: יש גם גורמים נוספים ויש גם חלק שניגשו ולא רכשו.

גיל שבתאי: גם זה.

543: האם פרסמתם את זה?

גיל שבתאי: אני חושב שכן.

גיל שבתאי: לדעתי לא פרסמנו.

גיל שבתאי: בדרך כלל אני כן מפרסם.

גיל שבתאי: תנו לי לבדוק את זה.

גיל שבתאי: אם אני אוכל אני אפרסם.

גיל שבתאי: בכל מקרה לדעתי זה לא סוד.

543: האם התחלתם לעשות דיון בנושא ששמנו לדיון בפגישה האחרונה בנוגע לחלק של העירייה, פיתוח?

גיל שבתאי: אלה חלק מהשאלות שעולות תוך כדי כתיבת מסמכי המכרז ואנחנו בהחלט עכשיו בדיוק נמצאים בעיצומם של הדברים האלה.

גיל שבתאי: אנחנו לא יודעים בעצמנו מה בדיוק אנחנו רוצים שזה יהיה.

גיל שבתאי: ברגע שאנחנו נחליט מה אנחנו מבקשים אנחנו כמובן נפנה לעירייה ואנחנו כמובן כמו שכבר אמרתי לכם אני מרגיש שיש שיתוף פעולה מלא עם העירייה לגבי כל מיני בקשות שאנחנו נרצה פיתוח, ארנונה, דברים כאלה.

גיל שבתאי: אנחנו קודם כל רוצים לגבש לעצמנו מה אנחנו רוצים וברגע שנוכל אני מניח שנפעל.

543: זה רלוונטי לגבי החלק השני של המכרז?

גיל שבתאי: כן.

543: לא לגבי החלק הראשון?

גיל שבתאי: לא.

גיל שבתאי: לא.

גיל שבתאי: אמרתי, החלק הראשון הוא תנאי סף.

543: אגב הם שאלו אתכם שאלות בנוגע למרכיבים האלה?

גיל שבתאי: לא.

543: חשבנו שזה אמור לעורר אותם.

יהודה רון: אתה מדבר על פיתוח שזה סכום לא קטן.

543: הוא לא קטן.

543: הם בטח רוצים לדעת מה המשמעויות.

גיל שבתאי: אלה הן שאלות שהן רלוונטיות לשלב השני.

גיל שבתאי: היה איזה גוף ששאל שאלות לגבי המכרז.

גיל שבתאי: התשובות שנתנו לו היו חכה לשלב השני, שם יהיו התשובות לכל השאלות שאתה מעלה.

גיל שבתאי: מה שכן יכולנו נתנו תשובות.

גיל שבתאי: אבל אלה באמת שאלות שרלוונטיות לשלב השני.

גיל שבתאי: אני מאמין שהם לא ישאלו אותנו כי אנחנו ניתן תשובות ממילא.

543: אז זה כמובן בהסתמך על העמדה שלכם.

543: אנחנו לא יכולים להחליט בנושא של היטלי פיקוח.

543: זו החלטה של העירייה.

גיל שבתאי: אנחנו עד אמצע דצמבר נגיע לסיכומים.

543: בנוגע לקרקע עצמה.

543: האם כל התהליכים שקשורים לקרקע כבר סדורים?

543: המנהל שותף מלא?

גיל שבתאי: אין בעיות מיוחדות.

543: לא יתחילו את החלק השני?

גיל שבתאי: קודם כל המנהל הוא גם פה אבל הם שותפים לוועדת המכרזים.

גיל שבתאי: זה אחד היתרונות של ועדת מכרזים בין משרדית, אוצר, בריאות, מנהל מקרקעי ישראל והמנהל הוא בפנים והוא עוזר ומסייע ואין שום בעיה.

גיל שבתאי: כמובן שכשית

גיל שבתאי: פרסם השלב השני יהיה גם את נושא הסכם החכירה על הקרקע.

צבי צילקר: גיל אמרתי לך כבר אתה יכול צו המיסים שלנו לפחות זה יענה על חלק קטן, צו המיסים שאומר שיש פטור מארנונה לאיקס שנים וככה.

צבי צילקר: זה בהתחלה.

צבי צילקר: מועצת העיר תתכנס אחרי 11 לחודש ותחליט.

גיל שבתאי: היעד שלי הוא לסכם את זה איתכם עד אמצע החודש.

גיל שבתאי: אני מעריך את שאנחנו נסכם את זה.

סופה לנדבר: תגיד לי בבקשה אנחנו אז דיברנו על אדמה, על הקרקע, מה קורה עם זה?

סופה לנדבר: באיזה תנאים?

מירב בלאיש: במנהל קיבלו החלטה שמי שיקבל יקבל הסכם פיתוח בהנחה שהוא יבנה ויקיים את כל התנאים יקבל גם הסכם חכירה לתקופה ארוכה.

מירב בלאיש: במנהל החליטו כדי להקל על התהליך וכדי להביא באמת זוכים לא לקבוע מחיר בהתאם לשומה אלא מחיר המינימום על הקרקע יהיה אפס.

מירב בלאיש: הוא עדיין יהיה חלק מהרכיבים אבל הוא יהיה אפס.

מירב בלאיש: מה שכן על החלקים הסחירים, זאת אומרת אם יחליטו להקים שם קניון או כל פעילות מסחרית אחרת ישלמו תשלום מלא.

מירב בלאיש: זאת אומרת 91%.

543: זאת היתה הציפייה שלנו וטוב שאנחנו שומעים את זה כאן.

543: שזה יהיה לפרוטוקול.

גיל שבתאי: זה כתוב באופן מפורט במסמכי הניהול המוקדם.

סופה לנדבר: שיירשם לפרוטוקול שמחיר הקרקע יהיה לבית חולים אפס.

מירב בלאיש: לא יהיה אפס.

מירב בלאיש: מחיר המינימום יהיה אפס.

גיל שבתאי: אחד הרכיבים שיהיה עליהם תחרות יהיה גם על רכיב הקרקע.

גיל שבתאי: שוב אלה הם דברים שאנחנו עשינו תחרות.

גיל שבתאי: איך בוחרים את הזוכה, כל הדברים האלה זה דברים שאנחנו מסכימים.

צבי צילקר: גיל, אתם מצפים שהמתמודדים יעמדו בתור למי משלם עבור הקרקע.

צבי צילקר: אני מכשיל אותו ואני אומר גם מדוע.

גיל שבתאי: לא.

גיל שבתאי: אתה לא מכשיל אותי.

צבי צילקר: כי את התשובה נתתי לך בהערה הקודמת שלי.

צבי צילקר: מחיר החול הקרקע שווה זהב.

גיל שבתאי: בסדר.

גיל שבתאי: שוב יהיו הרבה מרכיבים שיהיה עליהם תחרות במכרז.

גיל שבתאי: המרכיב של הקרקע הוא אחד הרכיבים.

גיל שבתאי: יכול להיות שיעדיפו לשלם על משהו אחד ולא לשלם על הקרקע.

גיל שבתאי: יכול להיות שיעדיפו לשלם על הקרקע ולא לשלם על דברים אחרים.

גיל שבתאי: אי אפשר לדעת.

גיל שבתאי: כל יזם יחליט איפה הוא רוצה להיות.

סופה לנדבר: לא.

סופה לנדבר: אבל תסבירו לי.

סופה לנדבר: זה יהיה אחד מהתנאים של המכרז.

סופה לנדבר: אז אני לא מבינה.

מירב בלאיש: אני קודם אוסיף עוד פרט לגבי ההערה של אדון צוקר.

מירב בלאיש: גם נושא החול עלה ואין ספק שלחול יש שווי מאוד מאוד גדול.

מירב בלאיש: לגבי החול מה שנקבע זה שמחיר המינימום יהיה המחיר של התמלוגים לפי טבלה שיש במנהל לגבי צריך לשלם עבור חול.

צבי צילקר: לכן יש סיבה היום לפנות את השטח.

צבי צילקר: כי זה המחיר.

מירב בלאיש: היה אפשר לעשות מכרז מקדים ולעשות למכרז למישהו שרק כורה חול אבל כדי לא לעכב את המכרז הזה הוסכם שמי שיפנה את החול יהיה בעצם מי שיזכה במכרז הזה.

מירב בלאיש: כמובן הוא יוכל לקחת קבלן משנה.

מירב בלאיש: מה שהמנהל בדרך כלל מעדיף לא לעשות.

מירב בלאיש: הוא מעדיף לתת את זה ישירות למי שמבצע את העבודה.

מירב בלאיש: אבל כדי לקצר את הזמנים אז זה מה שהוסכם.

מירב בלאיש: ועוד פעם אי אפשר להגיד את הקרקע אנחנו נותנים ללא תמורה.

מירב בלאיש: אבל ברגע שאנחנו קובעים מחיר מינימום על קרקע שהוא אפס ומחיר מינימום על החול שזה המינימום של התמלוגים ולא יותר מזה זה נותן את האפשרות הבסיסית באמת להשתתף אם מישהו יחליט שהוא מוסיף מעבר לזה כנראה שזה יהיה כדאי לו.

סופה לנדבר: יש עוד שאלות?

סופה לנדבר: אין שאלות?

סופה לנדבר: טוב.

סופה לנדבר: רבותיי אני אומרת ככה, אדוני ראש העיר, בעקשנות ובנחישות ובהתמדה ובאמונה אנחנו יכולים היום להגיד לתושבים של העיר אשדוד שיש הישגים.

סופה לנדבר: אני מאמינה שבחודש אפריל גיל אנחנו נדע על זכיין.

סופה לנדבר: צר לי שאנחנו נמצאים היום במערכת בחירות ובאשדוד למרבה הצער יש מקום לפוליטיקה זולה וכולם יודעים ולפחות הציבור צריך לדעת שהבנייה של בית החולים זה מדינת ישראל וממשלת ישראל אבל יש אנשים שתופסים טרמפ על הבנייה של בית החולים ואדוני ראש העיר, אני צריכה להגיד, אמנם אנחנו נמצאים במערכת בחירות אני זוכרת.

סופה לנדבר: אני חושבת שגם תושבי העיר אשדוד יודעים ומכירים את מה שנעשה למען בנייה של בית החולים ואני מאמינה שבאפריל אנחנו נעמוד אחרי מערכת הבחירות ואנחנו ניפגש כאן באחת הישיבות הבאות של הכנסת הבאה ואני מאמינה שאנחנו כבר נדע מי יבנה בית חולים ויקום בית חולים בעיר אשדוד.

סופה לנדבר: תודה רבה.